ক্রিস বল্ডারস্টোন
জন ক্রিস্টোফার বল্ডারস্টোন (ইংরেজি: Chris Balderstone; জন্ম: ১৬ নভেম্বর, ১৯৪০ - মৃত্যু: ৬ মার্চ, ২০০০) হাডার্সফিল্ডে জন্মগ্রহণকারী পেশাদার ইংরেজ আন্তর্জাতিক ক্রিকেটার, ফুটবলার ও আম্পায়ার ছিলেন। ১৯৭৬ সালে স্বল্পকালীন টেস্ট ক্রিকেট জীবনে ইংল্যান্ড ক্রিকেট দলের পক্ষে দুই টেস্টে অংশগ্রহণের সুযোগ হয় তার। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার ও লিচেস্টারশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলেছেন। ডানহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ক্রিস বল্ডারস্টোন। এছাড়াও, ফুটবলার হিসেবেও তার বেশ সুনাম ছিল। বর্ণাঢ্যময় দীর্ঘস্থায়ী খেলোয়াড়ী জীবনে ক্রিকেট ও ফুটবল - উভয় ক্রীড়ায় শেষদিকের অন্যতম খেলোয়াড় ছিলেন তিনি। ফুটবলে মধ্যমাঠের খেলোয়াড় হিসেবে অংশ নিতেন ক্রিস বল্ডারস্টোন। হাডার্সফিল্ড টাউন, কার্লাইল ইউনাইটেড, ডনকাস্টার রোভার্স ও কুইন অব দ্য সাউথের পক্ষে ফুটবল খেলেছেন।